Nemzetközi szinten komoly kritikák merültek fel az elnöknek az úgynevezett arab tavasz során elfoglalt állásfoglalásával kapcsolatban, elsősorban azért, mivel politikai stratégiáját és népszerűségét kezdetben a George W. Bush által képviselt diplomáciával való szakításra alapozta, ezzel szemben 2011-től kezdve aktívabb politikát folytatott a Közel-Kelet országaiban zajló rezsimváltások elősegítése céljából. Utóbbi során az Egyesült Államok geopolitikai szövetségesének számító (Egyiptom) vagy az USA-val feszült, de tárgyalásokkal rendezhető viszonyban álló (Líbia) szekuláris autokráciák helyét radikális, többek között iszlamista hátterű mozgalmak vették át. A politikai helyzet eszkalálódását mi sem mutatja jobban, mint Bengáziban található amerikai konzulátus elleni 2012. szeptember 11-i szélsőséges támadás, mely Christopher Stevens líbiai nagykövet halálát okozta. A közvéleményt megosztó eset után Hillary Clintont John Kerry váltotta a külügyek élén (2013. február).